കെഎസ്ആര്ടിസി സമരം: പണിമുടക്കില് പങ്കെടുക്കാത്ത ജീവനക്കാരെ ഉപയോഗിച്ച് ഇന്ന് സര്വീസ് നടത്തണമെന്നു സിഎംഡി കെഎസ്ആര്ടിസിയുടെ പണിമുടക്കില് പങ്കെടുക്കാത്ത ജീവനക്കാരെ ഉപയോഗിച്ച് ഇന്ന് പരമാവധി സര്വീസുകള് നടത്താന് കെഎസ്ആര്ടിസിക്ക് നിര്ദ്ദേശം നല്കി സിഎംഡി. ഇന്ന് നടത്തുന്ന പണിമുടക്കില് ഒരുവിഭാഗം ജീവനക്കാര് മാത്രമാണ് പങ്കെടുക്കുന്നത്. ഇതിനെ തുടര്ന്നാണ് പണിമുടക്കില് പങ്കെടുക്കാത്ത ജീവനക്കാരെ ഉള്പ്പെടുത്തി സര്വീസ് നടത്താന് കെഎസ്ആര്ടിസിക്ക് നിര്ദ്ദേശം നല്കിയിരിക്കുന്നത്. സര്വീസ് നടത്താന് പരമാവധി സൗകര്യം ഒരുക്കാന് യൂണിറ്റ് ഓഫീസര്മാര്ക്ക് സിഎംഡി നിര്ദ്ദേശം നല്കിയിട്ടുണ്ട്. സമരത്തില് പങ്കെടുക്കാതെ ഹാജരാകുന്ന ജീവനക്കാരെ ഉപയോഗിച്ച് സര്വീസുകള് അയയ്ക്കണമെന്നും ഇതിനായി ജീവനക്കാരെ മുന്കൂട്ടി നിയോഗിക്കണമെന്നുമാണ് നിര്ദ്ദേശം. വാരാന്ത്യദിനത്തില് വിവിധ സ്ഥലങ്ങളില് നിന്നും വീട്ടിലേയ്ക്ക് തിരികെ എത്താന് കാത്തിരിക്കുന്നവര്ക്ക് ബുദ്ധിമുട്ടുണ്ടാകാതെ സര്വീസുകള് നടത്തണം. ഹാജരാകുന്ന ജീവനക്കാര്ക്ക് ഡബിള് ഡ്യൂട്ടി ഉള്പ്പെടെ നല്കി യാത്രക്കാര്ക്ക് യാതൊരു ബുദ്ധിമുട്ടും വരുത്തില്ലെന്ന് സിഎംഡി അറിയിച്ചു. ആവശ്യ റൂട്ടുകള്ക്ക് പ്രാധാന്യം നല്കി ദീര്ഘദൂര സര്വീസുകള്, ഒറ്റപ്പെട്ട സര്വീസുകള്, പ്രധാന റൂട്ടുകളിലെ സര്വീസുകള് എന്നിങ്ങനെ അയക്കുന്നതിനും റിസര്വേഷന് നല്കിയിട്ടുള്ള സര്വീസുകള് എന്നിവ നടത്തുകയും ചെയ്യും.